CELEX: 32010R0109
Language: lv
Date: 2010-02-05 00:00:00
Title: Komisijas Regula (ES) Nr. 109/2010 ( 2010. gada 5. februāris ) par atsevišķu preču klasifikāciju kombinētajā nomenklatūrā

9.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 36/7
            
         KOMISIJAS REGULA (ES) Nr. 109/2010
   (2010. gada 5. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 5. februārī
      
         
            Komisijas vārdā, priekšsēdētājs vārdā –
         
         
            Komisijas loceklis
         
         László KOVÁCS
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Priekšmetam ir:
                  
                              —
                           
                           
                              cilindrisks tērauda konteiners, apmēram 33 cm augsts, diametrā apmēram 29 cm,
                           
                        
                              —
                           
                           
                              tērauda vāks ar diviem apļveida atvērumiem diametrā attiecīgi 5 cm un 6 cm,
                           
                        
                              —
                           
                           
                              cilindrisks tērauda siets, apmēram 8 cm augsts, diametrā apmēram 12,5 cm,
                           
                        
                              —
                           
                           
                              lokana tērauda caurule un
                           
                        
                              —
                           
                           
                              iesūkšanas sprausla.
                           
                        Tērauda siets ir pierīkots vāka apakšpusē zem viena no atvērumiem.
                  Caurule ar iesūkšanas sprauslu ir pierīkota otram atvērumam.
                  Priekšmets ir domāts, piemēram, kamīnu tīrīšanai, izmantojot to kopā ar putekļsūcēju, putekļsūcēja šļūteni pievienojot atvērumam ar sietu vāka augšējā daļā.
                  Darbinot putekļsūcēju, rupjās daļiņas paliek konteinera dibenā, bet lidojošās daļiņas siets izfiltrē no gaisa plūsmas.
               
               
                  8421 39 20
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 1.f) piezīmi un KN kodu 8421, 8421 39 un 8421 39 20 aprakstus.
                  Tā kā cilindriskais siets aiztur lidojošās daļiņas un laiž cauri tikai attīrīto gaisu, tas darbojas kā filtrs. Tādēļ priekšmetam ir pozīcijā 8421 iekļauto filtrēšanas vai attīrīšanas ierīču īpašības.
                  To nav iespējams klasificēt pozīcijā 7323 kā tērauda mājsaimniecības priekšmetu, jo saskaņā ar XV sadaļas 1.f) piezīmi minētajā sadaļā neietilpst XVI sadaļas priekšmeti.
                  Priekšmets ir klasificējams ar KN kodu 8421 39 20 kā gaisa filtrēšanas vai attīrīšanas ierīce.